**OPĆINA SRAČINEC**

*BILJEŠKE UZ IZVJEŠTAJ O OBVEZAMA*

*ZA RAZDOBLJE OD*

*01. SIJEČNJA DO 31. OŽUJKA 2022. GODINE*

Sračinec, travanj, 2022. godina

**REPUBLIKA HRVATSKA**

**VARAŽDINSKA ŽUPANIJA**

**OPĆINA SRAČINEC**

Sračinec, Varaždinska 188

OIB: 01126367431

Sračinec, 11. travnja 2022. godine

BILJEŠKE

UZ IZVJEŠTAJ O OBVEZAMA

*za razdoblje od 01. siječnja do 31. ožujka 2022. godine*

1. Naziv obveznika: **OPĆINA SRAČINEC**

2. Sjedište obveznika: 42209 SRAČINEC

3. Adresa sjedišta: Varaždinska 188

4. Šifra općine: 410

5. Broj RKP-a: 31448

6. Matični broj: 02685698

7. OIB: 01126367431

8. Razina: 22 i 23

9. Razdjel: 000

10. Šifra djelatnosti - NKD 2007: 8411

11. Razdoblje**: 01. 01. – 31. 03. 2022. godine**

***1. UVOD***

U skladu s odredbama Pravilnika o financijskom izvještavanju u proračunskom računovodstvu (Narodne Novine, br. 37/22) i Okružnice o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. ožujka 2022. godine i druge aktualnosti, Ministarstva financija, KLASA: 400-02/22-01/26; URBROJ: 513-05-03-22-1 od 31. ožujka 2022., sastavljen je Financijski izvještaj Općine Sračinec za razdoblje siječanj – ožujak 2022. godine koji se sastoji od:

* Izvještaja o prihodima i rashodima, primicima i izdacima (Obrazac PR-RAS),
* Izvještaja o obvezama (Obrazac OBVEZE) i ovih Bilješki.

***Bilješka broj 1*** – Općina Sračinec primjenjuje proračunsko računovodstvo u skladu sa Zakonom o proračunu (Narodne novine, br. 144/21) i Pravilnikom o proračunskom računovodstvu i računskom planu (Narodne novine, broj 124/14, 115/15, 87/16, 3/18, 126/19 i 108/20). Prema odredbama navedenih propisa Općina u svojim knjigovodstvenim evidencijama osigurava pojedinačne podatke o vrstama prihoda i primitaka, rashoda i izdataka, stanju imovine, obveza i vlastitih izvora.

Knjigovodstvo se vodi po načelu dvojnog knjigovodstva, prema propisanom računskom planu, vode se poslovne knjige: dnevnik, glavna knjiga i pomoćne knjige. Prihodi i primici te rashodi i izdaci iskazuju se prema modificiranom računovodstvenom načelu nastanka događaja. Prihodi i primici priznaju se u izvještajnom razdoblju u kojem su postali raspoloživi i pod uvjetom da su mjerljivi. Rashodi se priznaju na temelju nastanka događaja (obveza) i u izvještajnom razdoblju na koje se odnose neovisno o plaćanju. Imovina i obveze iskazuju se po računovodstvenom načelu nastanka događaja uz primjenu metode povijesnog troška.

Nastavno se u Bilješkama obrazlažu numerički podaci i veća odstupanja iskazana u obrascu

Izvještaja o obvezama.

***2. IZVJEŠTAJ O OBVEZAMA (Obrazac: OBVEZE)***

**Bilješka broj 2** - U Izvještaju o obvezama iskazuju se ukupne obveze Općine Sračinec u razdoblju od 1. siječnja do 31. ožujka 2022. godine. Stanje obveza na kraju izvještajnog razdoblja (V006) iznosi 22.022.757,14 kn od čega dospjele obveze (V007) iznose 28.057,73 kn, a nedospjele obveze (V009) iznose 21.994.699,41 kn.

Ukupne dospjele obveze na kraju izvještajnog razdoblja iznose 28.057,73 kn, a navedene obveze odnose se na uplaćene predujmove komunalne naknade, naknade za uređenje voda i grobne naknade, na rasknjiženje uplaćenih predujmova prema izvješću Porezne uprave za uplaćene poreze na potrošnju i promet nekretnina.

Stanje nedospjelih obveza na kraju izvještajnog razdoblja (V009) iznosi 21.994.699,41 kn i

odnosi se na slijedeće obveze:

* (26) obveze za financijsku imovinu u iznosu od 21.142.472,81 kn (obveze za dugoročni kredit HBOR-a za izgradnju dječjeg vrtića u Sračincu u iznosu od 2.571.374,90 kn, obveze za dugoročni kredit HBOR-a za modernizaciju i rekonstrukciju nerazvrstanih cesta na području Općine Sračinec u iznosu od 18.038.485,17 kn, obveza za kratkoročni kredit ZABA banke za izvanredno održavanje odvojaka Dravskih ulica u Svibovcu Podravskom u iznosu od 456.226,05 kn te obveza zadnje rate zajma od državnog proračuna za povrat poreza u iznosu od 76.386,69 kn),
* (23) obveze za rashode poslovanja u iznosu od 122.244,42 kn (obveza za plaću za ožujak 2022. godine, obveze za naknade dužnosnicima za ožujak, obveze za loko vožnju za ožujak, obveze za materijalne rashode za ožujak – režijski troškovi i ostale obveze),
* (24) obveze za nabavu nefinancijske imovine u iznosu od 729.982,18 kn (obveze za plaćanje modernizacije nerazvrstanih cesta u iznosu od 713.646,83 kn – predan zahtjev prema HBOR-u da se izvrše isplate putem kredita ali HBOR još nije uplatio, te obveze okončane situacije za izgradnju Ribičke kuće u Sračincu u iznosu od 16.335,35 kn – nije izvršena primopredaja radova pa nije izvršena uplata za okončanu situaciju).